section_heading: Podrijetlo i povijest
paragraph_text: Stuarti su bili podrijetlom iz pokrajine Bretanje u današnoj Francuskoj. Prvi poznati predak obitelji Stuart, bio je Flaald I. ili Flaithri I. († oko 1080.), koji je bio dvorjanin gospodara Dola u Bretanji. Njegov unuk, Flaald II. ili Flaithri II. († oko 1114.) preselio se, kao pristaša engleskog kralja Henrika I. (1100. – 1135.), u Englesku.<ref>Stuart - Hrvatska enciklopedija U 12. stoljeću postali su škotska feudalna obitelj, čiji je član, Walter I. Stewart, za vladavine škotskog kralja Davida I., dobio naslov i funkciju velikog namjesnika Škotske (eng. High Stewart), koja je od 1157. godine postala nasljedna čast u obitelji.<ref>Stuarti - Britannica Online